Elva starter som tre små bekker i Rakkestad, hvorav den største og lengste er Kjennerbekken, som renner nordover fra Mørktjernåsen til Kjenner. De to andre bekkene kommer fra nord og har utspring ved gårdene Grimstad og Spydslag. Bekkene løper sammen like øst for Rudskogen Motorsenter, og renner deretter mot sør gjennom Styggedalen. Elva passerer Knatterud, Stubberud og Spydevoll og munner ut i Isoa en halv kilometer øst for Ise.